שיחה:ארמנים

message: מקומה של גלריית התמונות בערך העוסק ברובע הארמני, לא בערך העוסק בעם הארמני באופן כללי. JavaMan - שיחה 11:22, 28 בנובמבר 2008 (IST)
replies: text: לא רק הגלריה הייתה מיותרת, אלא כל הסעיף העוסק ברובע הארמני. הסרתי את המיותר. דוד שי - שיחה 12:27, 28 בנובמבר 2008 (IST)
replies: text: :תודה JavaMan - שיחה 12:45, 28 בנובמבר 2008 (IST)
replies: text: ::"מספרם בעולם נאמד ב-8 מיליון, ועיקרם במדינת ארמניה אך גם בטורקיה, סוריה ולבנון. ארמנים מתגוררים בפריז ובארצות הברית.". יש משמעות לחלק שהדגשתי?

text: כנראה שלא. אין איזה מקור מהמן יותר לכמה יש ואיפה? ‏Ori‏ • PTT‏ 19:17, 19 ביוני 2009 (IDT)
thread_title:  מה הטעם בגלריה שעוסקת ברובע הארמני? 

message: איך זה שיש בארמניה 3 מיליון תושבים אך לפי הערך יש כ3.2 מיליון ארמנים בארמניה
Noambarsh - שיחה 15:24, 3 בינואר 2012 (IST)
thread_title:  שאלה 

message: בפתיחה של הערך נאמר: "מספרם בעולם נאמד ב-8 מיליון, ועיקרם במדינת ארמניה אך גם בטורקיה, בסוריה ובלבנון. ארמנים מתגוררים גם בפריז ובארצות הברית." בניגוד לכך, לפי הטבלה, הריכוז הגדול ביותר שלהם מחוץ לארמניה נמצא ברוסיה, בעוד שבסוריה, בלבנון ובמיוחד בטורקיה נותרו ריכוזים הרבה יותר קטנים.
thread_title:  הפתיחה של הערך אינה תואמת לחלוטין את הטבלה של ריכוזי אוכלוסייה עיקריים שבצד שמאל 

message: היום בחדשות 10, צוין כי אם תרצו פעלה לקידום החינוך הארמני בישראל יחד עם ח"כ (לא הספקתי לשמוע הכל). רציתי לקרוא בנושא עוד, משהו יודע על הנושא? 79.181.13.154 08:38, 19 בספטמבר 2014 (IDT)
replies: text: מדובר על ארמים, לא ארמנים, ודובר על קידום ההכרה בהם כלאום רשמי בישראל. Ben tetuan - שיחה
replies: text: :תודה --79.181.13.154 08:42, 19 בספטמבר 2014 (IDT)
thread_title:  אם תרצו 

message: הוספתי מידע לגבי המאבק שהעם הארמני מנהל כיום להכרה ברצח העם הארמני. רשמתי שרוב מדינות העולם לא מכירות ברצח ורשמתי מה עמדת ישראל. Mayan0964 - שיחה 14:11, 25 באוקטובר 2015 (IST)
thread_title:  רצח העם הארמני 

message: הוספתי כותרת יותר ספציפית על מנת שיבחינו כי עדיין לא כולם מכירים במאבקם של העם הארמני
thread_title:  הוכרה במאבק 

message: שמתי לב שחסר מידע חיוני בערך לגבי השאלה האם הארמנים בישראל הם מיעוט שחייב בשירות צבאי, ואת התשובה(השלילית) מצאתי בערך "מיעוטים בישראל".
הרגשתי צורך להרחיב בעניין החלטת צה"ל לקרוא לנוצרים להתנדב לשרת בצבא- החלטה זו עשויה להשפיע, לדעתי, על כמות המתגייסים מקרב בני העדה. אביב אליצור - שיחה 01:14, 16 באוקטובר 2017 (IDT)
thread_title:  שירות ארמנים בצה"ל. 

message: אתמול הוסיף אנונימי את התוספת הזאת: "דתם של הארמנים היא הנצרות, דבר שהוביל לחיכוכים ביניהם לבין העמים המוסלמים במזרח התיכון, ואף לרצח העם הארמני בתחילת המאה ה-20 באימפריה העות'מאנית" (לינק להבדל גרסאות)  שמשתמש:King G.A בחר לשחזר בטענה שאין מקורות לתוספת. ניסיתי להתערב והחזרתי את הגרסה של האנונימי אבל קינג בחר לשחזר פעם נוספת לגרסה היציבה. היות שהגרסה היציבה לא כוללת את התוספת אי אפשר להחזיר את התוספת ללא דיון ולכן פתחתי דיון בדף שיחת הערך. 
בעיני התוספת חשובה. ציון הדת הנפוצה אצל הארמנים היא פרט חשוב שיש להביאו כבר בתחילת הערך לכן אני תומך בחלק הראשון של המשפט. באשר לחלק השני, שהוא זה שהיה, עד כמה שאני מבין, הטריגר לשינוי. ניסיתי לטעון שהמקורות מצויים בערך רצח העם הארמני אבל קינג לא הסתפק. מקריאת הערך ברור שדתם השונה של הארמנים הייתה בין הגורמים הבולטים למסע הרצח נגדם. כך למשל כתוב "קבוצות אתניות נוצריות אחרות, כמו האשורים והיוונים, נטבחו אף הן" - כלומר יש ממד דתי מובהק לטבח. עוד כתוב "ב-18 במאי קיבלו הארמנים בוואן בשמחה את הצבא הרוסי. "פרשת ואן" הייתה הזדמנות טובה לממשלה להמחיש את טענתה בדבר בגידת הארמנים. בתחילת יוני 1915, הוציאה הממשלה הטורקית הוראה על גירוש האוכלוסייה הלא-טורקית היושבת לצד קווי האספקה של הצבא". מי הם הלא טורקים? הנוצרים. גם כאן ברור שלדת יש מימד חשוב לעניין הדתי. אני מסכים שהדת היא לא הגורם בלעדי. גם לאתניות יש משמעות וגם העובדה שהטבח קרה בזמן מלחמה בין טורקיה לרוסיה (בעלת ברית ותיקה של הארמנים ושל הנוצרים) וגם זה תרם כמובן לחשדנות. בכל אופן, אי אפשר להעלים את המימד הדתי ממעשי הטבח. אתייג את משתמש:Liadmalone שכתב את עיקר התוכן בערך "רצח העם הארמני". גילגמש • שיחה 13:26, 20 בפברואר 2021 (IST)
replies: text: אין לי בעיה שתוסיף שהיא נצרות. אבל כל קשר לזה  דבר שהוביל לחיכוכים ביניהם לבין העמים המוסלמים במזרח התיכון, ואף לרצח העם הארמני בתחילת המאה ה-20 באימפריה העות'מאנית" לא כי בשביל זה יש ערך מורחב שמפרט על כך ואנחנו לא נקבע מי ולמה היה רצח האם ונחליט שזה בגלל הנצרות. King G.A - נא התנהגו בהתאם 13:33, 20 בפברואר 2021 (IST)

text: אגב אגיד לך יותר יפה שאני ארמני אז ברור שאני יודע למה הסרתי את החלק הזה. King G.A - נא התנהגו בהתאם 13:35, 20 בפברואר 2021 (IST)
replies: text: :לא משנה לי אם אתה ארמני או ממאדים. אפשר לסייג מעט ולכתוב "דתם היא נצרות... מה שהביא לחיכוך... והיה בין הגורמים לרצח העם..." גילגמש • שיחה 14:05, 20 בפברואר 2021 (IST)
replies: text: ::אהבתי נורא את ההשוואה שנתת חוסר כבוד לדיון ולמשתמש יפה מאוד ובוגר! King G.A - נא התנהגו בהתאם 14:22, 20 בפברואר 2021 (IST)

text: אני מסכים עם שניכם. אני חושב שצריך לציין בפתיח את הנצרות, אבל בלי המשפט על החיכוכים. זה לא מתאים לפתיח ועלול ליצור תמונה מעוותת. לגבי הגורם הדתי, אני חושב שהמקרה הארמני די מקביל למקרה היהודי-ציוני. בשני המקרים הגורם הדתי נמצא ברקע, בעיקר מהצד המוסלמי, אבל הוא רק נלווה לבעיה הלאומית, ובעיקר מתדלק אותה. "הבעיה הארמנית" כמו הסכסוך היהודי-ערבי, היא קודם כל בעיה לאומית. סכסוכים על רקע דתי מן הסתם תמיד היו, אבל רק עם עליית הלאומיות והדרישה לעצמאות, נוצרה "בעיה" שהיה צריך "לפתור" אותה. טורקיה לא ניסתה לאסלם את הארמנים והיהודים. היא אפשרה להם חופש דתי ונציגות דתית כלפי השלטון. אבל היא לא היתה מוכנה לאפשר להם עצמאות לאומית כלשהי בתוך גופה של האימפריה העות'מאנית. במקרה הארמני, הדת הנוצרית שלהם "הצדיקה" את התערבות המעצמות (הנוצריות) של אירופה בענייני האימפריה העות'מאנית. ככל שגברו הדרישות הלאומיות של הארמנים, עוד מהמאה ה-19, כך החמירו היחסים עם השלטון הטורקי. הטורקים הצעירים אימצו את "החזון הפאן-טוראני", שגרס איחוד של העמים הטורקיים באסיה, ולאומיות/עצמאות ארמנית בדיוק באמצע המרחב הטורקי הזה, לא השתלבה בחזון הזה. העימות הזה הגיע לשיאו במלחמת העולם הראשונה, במלחמה עם רוסיה, שאז ראה השלטון הטורקי את הארמנים כקבוצה אירידנטית, שמזדהה עם האויב. אכן, הפקודה על גירוש האוכלוסיה הלא-טורקית כוונה לארמנים. אבל לא בגלל הדת שלהם. אם נחזור להשוואה לציונות, גם הגירוש של היהודים בארץ ישראל באותה תקופה (גירוש תל אביב) לא נעשה בגלל הדת של היהודים הציונים, אלא בגלל הלאומיות שלהם והאוריינטציה שלהם כלפי המעצמות האירופיות. ואם נקפוץ הלאה למלחמת 1948, גם פינוי אוכלוסיות ערביות ממקומות שונים לא נעשה בגלל שהן מוסלמיות. כך גם לגבי הארמנים. השוני הדתי קיים, הוא מתדלק פרעות ומעשי טבח, אבל הגורם העיקרי לרצח העם הוא הלאומי, ולכן אסור ליצור מצג שווא בפתיח כאילו היה כאן איזה "מסע צלב" דתי מצד הטורקים. Liad Malone - שיחה 15:28, 20 בפברואר 2021 (IST)

text: הנה ציטוט בנושא מתוך הספר "ג'נוסייד: רצח העם הארמני השכחה והכחשה" (האוניברסיטה הפתוחה), מאת יאיר אורון (עמ' 34):

text: "התעוררות התנועות הלאומיות בקרב העמים הנשלטים יצרה קושי חדש ורב עוצמה. כמדינה אימפריאלית נהגה טורקיה כפי שנהגו מדינות אימפריאליות אחרות, ונקטה שיטות אכזריות של דיכוי... כזו הייתה התגובה על ההתעוררות הלאומית ביוון, בסרביה, בבולגריה... שיטות אלו הביאו לידי התערבות המדינות האירופיות, והתוצאה הייתה לעתים היווצרות מדינות עצמאיות... שלא כמו ההתעוררות הלאומית של היוונים, הסרבים והבולגרים, מימוש השאיפות הלאומיות הארמניות היה מורכב יותר. המחוזות הארמניים היו, כאמור, רחוקים מאירופה, והאינטרסים של מדינות אירופה בהם היו מצומצמים. המעצמות האירופיות גם חששו שפתרון פרו–ארמני יוכל לסייע לחיזוק כוחה של רוסיה, שנתפסה כמתחרה ולעתים אף כיריבה. בנוסף, הארמנים במאה ה–19 היו מפוזרים מאוד ובארמניה ההיסטורית הם היו רוב רק בחלק מן האזורים ואילו בחלקים אחרים חיה אוכלוסייה טורקית וכורדית רבה מהם. כשהחלו הארמנים לבטא שאיפות לאומיות הגיבו העות'מאנים תגובה חריפה יותר מתגובתם על דרישות לאומיות אחרות גם משום המרחק מאירופה והקרבה לרוסיה גם משום החשש שהארמנים יהיו גיס חמישי. לאי–השוויון והמתח שהתפתח בין הטורקים לארמנים היו שני ממדים. האחד, מתח בין שליט אימפריאלי לנשלט. האחר, מתח על רקע שוני דתי ולאומי... התערבות המעצמות... יכלה להתפרש כניסיון להביא לידי שלטון של נוצרים על מוסלמים. יש להדגיש: הסכסוך לא היה סכסוך בין–דתי, אבל לשוני הדתי הייתה השפעה על ההתייחסות כלפי בני הקבוצה האחרת, בייחוד בעת החרפת המתיחות". Liad Malone - שיחה 15:39, 20 בפברואר 2021 (IST)
replies: text: :בול המידע על "החיכוכים" לא לפתיח זה מיותר ומסורבל וסתם גורם לקבל דעה על משהו שלא נכון בשביל לקרוא על המידע על השואה הארמנית יש ערך שלם שאפשר שמה לקבל את המידע ולא לקבל מידע מוטעה בהוספת כמה מילים שיכול לעשות מלא אי הבנות נכונות לקוראים. אציין שוב וגם אדגיש שיש לנו ערך על רצח העם הארמני שהוא לא פחות ממושלם ובעל מידע מלא ואישית לא פעם עברתי עליו ולכל מי שמעוניין לקרוא את זה עדיף שמה ולא לקבל תקציר מוטעה שיגרום לבלבול רב. King G.A - נא התנהגו בהתאם 16:07, 20 בפברואר 2021 (IST)

text: אם אכן אין שום מקורות לתוספת - אין להוסיף אותה. יוניון ג'ק - שיחה 20:03, 20 בפברואר 2021 (IST)
thread_title:  שחזור תוספת אנונימית 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.combatgenocide.org/il/?page_id=168 נמצא כקישור שבור. מומלץ להוסיף https://web.archive.org/web/20131221225257/http://www.combatgenocide.org/il/?page_id=168 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:14, 8 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)